།མགུར་མང་པོ་གནང་བར་ངོ་མཚར་ཆེ། །ང་སླར་ཡང་རེབ་གོང་ཕྱོགས་སུ་
35

གྲུབ་དབང་པདྨ་རང་གྲོལ་གྱི་གསུང་རྩོམ་ཕྱོགས་བསྒྲིགས།
འགྲོ །ཕ་བླ་མ་སྐུ་ཁམས་བདེ་བར་བཞུགས། །བུ་བདག་དང་གྲྭ་སློབ་གྲོགས་མཆེད་དང་། །རང་
ཡུལ་ཕྱོགས་རེ་ལྟོས་བྱེད་པ་རྣམས། །ཐུགས་བརྩེ་བས་ནམ་ཡང་མི་འདོར་ཞུ། །མགོན་ཁྱོད་
མིན་རེ་ས་གཞན་ན་མེད། །ཞལ་རིང་མིན་མྱུར་དུ་མཇལ་བར་སྨོན། །རང་སྨོན་པ་བཞིན་དུ་
འགྲུབ་པར་ཤོག །ཅེས་ཕུལ་ནས་ལུས་ཀྱི་བ་སྤུ་གཡོ་ཞིང་མིག་ནས་མཆི་མ་འཁྲུགས་པའི་དད་
གུས་ཀྱི་ངང་ལ་ཚེ་རབས་ཐམས་ཅད་དུ་མི་འབྲལ་བའི་སྨོན་ལམ་བཏབ་སྟེ་རེབ་གོང་ཕྱོགས་སུ་
བཞུད། ཅེས་དང༌། ཡང་དེ་ཉིད་ལས། ལྕགས་རྟ་སྤྱི་ལོ1810ལོར་བླ་མ་ཞབས་དཀར་བའི་ཨ་མ་
གཤེགས་པས་བླ་མ་པདྨ་རང་གྲོལ་ཚང་བཀྲ་ཤིས་འཁྱིལ་ནས་ཞོ་འོང་གཉན་རྒྱ་རུ་ཕེབས་ཏེ་ཞི་ཁྲོ་
དམ་པ་རིགས་བརྒྱའི་དཀྱིལ་འཁོར་གྱི་ཞལ་ཕྱེས། དངོས་འབྱོར་ཡིད་ཀྱིས་སྤྲུལ་པའི་མཆོད་སྤྲིན་
རྒྱ་ཆེན་པོ་ཕུལ་ནས་བླ་མ་དཀོན་མཆོག་གསུམ་ལ་མའི་ལམ་སྣ་འདྲེན་པའི་གསོལ་འདེབས་དང་
ཚོགས་གསོག་སྒྲིབ་སྦྱོང་ཡང་དག་མཛད། ཁྱད་པར་འོད་གསལ་རྫོགས་པ་ཆེན་པོའི་རིང་ལུགས་
ལྟར་རིགས་དྲུག་གི་ས་བོན་སྦྱངས་ནས་མའི་རྣམ་ཤེས་ཨ་དཀར་པོའི་རྣམ་པར་ཁོང་གི་ཐུགས་
ཆོས་སྐུ་ནམ་མཁའ་ལྟ་བུའི་དབྱིངས་སུ་བསྲེས་ནས། གནས་ལུགས་ལྟ་བའི་གདེང་ལ་མཉམ་པར་
བཞག་པས་མའི་སྒྲིབ་གཉིས་བག་ཆགས་དང་བཅས་པ་སྐྱེ་མེད་ཆོས་ཀྱི་དབྱིངས་སུ་བྱང་ཞིང་དག་
པར་བྱས། ཆོས་སྐུའི་དབྱིངས་ལས་མའི་སེམས་ཀྱི་ངོ་བོ་ཡེ་ཤེས་ཀྱི་མཁའ་འགྲོ་མ་ཞལ་གཅིག་ཕྱག་
གཉིས་པ་བལྟ་བས་ཆོག་མི་ཤེས་པ་ཞིག་གི་རྣམ་པར་གྱུར་ཏེ་ཐོགས་པ་མེད་པའི་རྫུ་འཕྲུལ་ལ་
བརྟེན་ནས་སྐད་ཅིག་ཡུད་ཙམ་ལ་ནུབ་ཕྱོགས་བདེ་བ་ཅན་གྱི་ཞིང་ཁམས་སུ་སོང་སྟེ་མགོན་པོ་
འོད་དཔག་མེད་ཀྱི་ཞལ་མཇལ་གསུང་ཐོས་ལུང་བསྟན་དབུགས་དབྱུང་ནས་ཕྱིར་མི་ལྡོག་པའི་ས་
ཐོབ་སོང་སྙམ་པའི་དམིགས་པ་བརྟན་པོ་དང༌། བསྔོ་སྨོན་གྱིས་མཚམས་སྦྱོར་བྱས་ནས་ཕུང་བོ་
སྦྱིན་སྲེག་ཏུ་བླུགས། དེ་ནས་ཨ་མའི་རུས་པ་རྣམས་ཁ་ཆེམས་ཀྱི་ནང་ལྟར་གྲུབ་དབང་པདྨ་རང་
གྲོལ་མཆོག་གིས་དོ་དམ་མཛད་ནས་སློབ་བུ་ལྷུན་གྲུབ་རིག་འཛིན་དང་དགེ་སློང་སྨྱུང་གནས་པ་
སོགས་མི་འགའ་ལ་འཁྱེར་དུ་བཅུག་སྟེ་བླ་མ་ཞབས་དཀར་བ་ཀྱ་ཕུག་པདྨ་རྫོང་ན་བཞུགས་པའི་
གནས་སུ་བསྐྱལ།
ཤིང་ཕག་སྤྱི་ལོ1815ལོར་གྲུབ་དབང་པདྨ་རང་གྲོལ་རིན་པོ་ཆེས་རེབ་གོང་སྔགས་མང་ཕུར་
ཐོགས་སྟོང་དང་དགུ་བརྒྱའི་བླ་མ་ཉང་སྣང་མཛད་རྡོ་རྗེ་མཆོག་གཙོས་རེབ་གོང་སྔགས་མང་
36

། །གྲུབ་དབང་པདྨ་རང་གྲོལ་གྱི་ལོ་རྒྱུས་དང་སྐུ་ཕྲེང་རིམ་བྱོན་གྱི་ལོ་རྒྱུས་མདོར་བསྡུས།
གི་སྐལ་ལྡན་གྱི་གདུལ་བྱ་མང་པོ་ལ་ཡིད་བཞིན་མཛོད་ཀྱི་ཁྲིད་དང༌། ཀློང་ཆེན་སྙིང་ཐིག་གི་
ཁྲིད་གནད་སྨིན། འདོད་འཇོའི་བུམ་བཟང༌། གྲུབ་ཐོབ་བརྒྱད་ཅུ་སོགས་ཀྱི་དབང་ལུང་མང་པོ་
གནང༌། ཐུགས་བརྩེ་བས་རྗེས་སུ་བཟུང༌། ཉང་སྣང་མཛད་རྡོ་རྗེས་སྐྱབས་རྗེ་གྲུབ་དབང་པདྨ་
རང་གྲོལ་མཆོག་གི་སྐུ་མདུན་ནས་ཡིག་བསྐུར་དང་ཕྱག་དཔེ་མང་པོ་བྲིས་ནས་བཞུགས་ཤིང་ཉེ་
གནས་ཀྱི་གཙོ་བོར་མཛད།
ས་ཡོས་སྤྱི་ལོ1819ལོར་གྲུབ་དབང་པདྨ་རང་གྲོལ་རིན་པོ་ཆེས་གཡའ་མ་བཀྲ་ཤིས་འཁྱིལ་
དུ་ཉང་སྐྱེས་སྣང་མཛད་རྡོ་རྗེ་རྗེས་སུ་བཟུང་སྟེ་ཁོང་གིས་གཞན་ལ་དབང་ལུང་མང་པོ་གནང་
བའི་མཆོད་གཡོག་བྱས། བླ་མ་པདྨ་རང་གྲོལ་རིན་པོ་ཆེས་ཁྱོད་ལ་རྟགས་མཚན་གང་བྱུང་ཡི་
གེར་ཕོབས་གསུངས་པས་འདི་ལྟར། ཨེ་མ་ཧོ། མཆོག་ཐུན་དངོས་གྲུབ་ཀུན་གྱི་གཏེར་མཛོད་
ཆེ། །བདག་གཞན་སྐྱབས་གཅིག་གྲུབ་དབང་འཁོར་ལོའི་མགོན། །སྐྱབས་སུ་བསྟེན་ན་གཏན་
གྱི་བདེ་སྟེར་བའི། །བཀའ་དྲིན་འཁོར་མེད་མི་ཕམ་མགོན་པོར་འདུད། །བགྲང་བྱའི་མཚམས་
ལ་མིང་བཏགས་རྣམ་གཡེང་དང་། །ཡི་དམ་ལྷ་ཡི་བསྙེན་པའི་བསྙད་བཏགས་ཀྱང༌། །བསྐྱེད་
རྫོགས་ལ་སོགས་དམིགས་པ་མི་ཤེས་པར། །རྟགས་མཚན་རྨི་ལམ་ཙམ་ལ་རེ་བ་མཚར། །གཞི་
དབྱིངས་ཁྱད་ཆོས་དྲུག་ལྡན་མ་ལགས་པ། །ཐམས་ཅད་རྫུན་མའི་རྣམ་འགྱུར་ཆེན་པོ་ཞེས། །ཀུན་
མཁྱེན་རང་བྱུང་རྡོ་རྗེས་གསུངས་པས་ན། །ཐ་མལ་འཁྲུལ་བའི་རྨི་ལམ་ལྟ་ཅི་སྨོས། །འོན་ཀྱང་
མཚན་ལྡན་བླ་མའི་ཞལ་སྔ་ནས། །རྨི་ལམ་གང་རྨིས་ཡི་གེར་འབེབ་དགོས་ཞེས། །གསུངས་དང་
དངོས་ཉམས་རབ་འབྲིང་ཐ་མ་རུ། །རྨི་ལམ་ཞེས་གསུངས་དོན་ལྟར་བྲི་བར་བྱ། །སྒྲོལ་དཀར་
བསྙེན་སྐབས་རི་རྩེར་མེ་ཏོག་དང༌། །ཉི་ཤར་རོལ་མོ་མང་དཀྲོལ་མྱུ་གུ་རྒྱས། །བུད་མེད་གསུམ་
གྱིས་བསུས་ཀྱང་རྒན་མོར་བསྒྱུར། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །འཆི་བདག་གཡུལ་
རྒྱལ་བསྙེན་སྐབས་མེ་ཏོག་རྒྱས། །ཁྲི་ལ་འདུག་ཅིང་གཞན་ལ་དབང་བསྐུར་རྨིས། །སེང་གདོང་
གཏོར་སྒྲུབ་དང་བཅས་གེགས་མེད་གྲུབ། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །གསང་བདག་
དྲེགས་འདུལ་བསྙེན་སྐབས་ཀླུ་གནོད་སར། །རྡོ་འབུམ་བརྩིགས་སྙམ་དེ་མ་ཐག་ཏུ་གྲུབ། །བྲོ་
བརྡུང་རྒྱས་བཏབ་གར་སྟབས་མང་པོ་བྱས། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །རིག་བྱེད་
དབང་མོ་བསྙེན་སྐབས་རི་བོའི་རྩེར། །ཕྱིན་དང་དབང་གི་མཚན་མ་མང་པོ་རྨིས། །བདུད་
37

གྲུབ་དབང་པདྨ་རང་གྲོལ་གྱི་གསུང་རྩོམ་ཕྱོགས་བསྒྲིགས།
འདུལ་དྲག་པོའི་བསྙེན་སྒྲུབ་དང་བཅས་གྲུབ། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །ནོར་
ལྷ་ལྷ་མང་སྒྲུབ་དུས་བླ་མ་ཡི། །མཐའ་སྐོར་དར་ཟབ་མང་བརྩིགས་མི་ཞིག་གིས། །བན་རྒན་
ཚུལ་གྱིས་འགབ་འདྲེ་ཚར་གཅོད་རྨིས། །དེ་ཡང་དྲིན་ཅན་བླ་མ་ཁྱེད་ཀྱི་དྲིན། །ཀླུ་གཏེར་སྒྲུབ་
སྐབས་དྲིན་ཅན་བླ་མ་ཡིས། །མཛོད་ཡིག་ཁ་ཕྱེ་བསྟན་སོགས་དངོས་གྲུབ་ཀྱི། །རྟགས་མཚན་
དང་བཅས་གེགས་མེད་མཐའ་རུ་ཕྱིན། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །བཀའ་བརྒྱད་
བདེ་གཤེགས་འདུས་པའི་བསྙེན་སྒྲུབ་སྐབས། །ཚུར་ལ་རྒོལ་བའི་མི་གཉིས་མཚོན་ཆ་ཡིས། །དེ་
མ་ཐག་ཏུ་བསད་ནས་མེད་པར་བྱས། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །ལོཀྟྲིའི་གཏོར་
སྒྲུབ་སྐབས་སུ་བན་རྒན་ཞིག །ཁྲོས་ནས་གོས་བྱིན་མ་གྱོན་ཕག་ཏུ་བསྒྱུར། །བསད་ནས་ཟག་
པ་འབུར་སོང་མང་པོ་བསད། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །ཡི་དམ་རྟ་མཆོག་རོལ་
བའི་རྒྱུན་བསྙེན་སྐབས། །བན་རྒན་ཞིག་གིས་འགྲན་འཚོལ་ཤེད་ཚད་ཚེ། །བླ་མའི་དྲུང་ནས་
ས་ལ་བསྒྱེལ་ཅིང་བརྡུང༌། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །ནུབ་ཅིག་གཟའ་ཡིན་སྙམ་
པའི་མགོ་དགུ་བ། །ནག་པོ་རི་ཙམ་ཞིག་གིས་གནོད་འཚེའི་ཚེ། །རྟ་མགྲིན་སྐུར་བཞེངས་བསད་
པས་ཁུ་བོར་གྱུར། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །ནམ་ཞིག་ཁང་ཆུང་ཞིག་ན་བདག་
གནས་དུས། །བུད་མེད་ཅིག་གིས་གསོད་སྙམ་བྲོས་པའི་ཚེ། །རི་རྩེར་འཕུར་ནས་རྗེས་སུ་མ་ཆོད་
རྨིས། །དེ་ཡང་དྲིན་ཅན་བླ་མ་ཁྱོད་ཀྱི་དྲིན། །ནུབ་ཅིག་སྒྲུབ་ཁང་སྟེང་དུ་ཕྱིན་པའི་ཚེ། །ཁང་
སྟེང་མེ་ཏོག་དམར་པོས་ཁྱབ་པ་དང༌། །ཉི་ཤར་དབྱར་གྱི་དུས་ལྟར་སྤྲོ་བ་རྨིས། །དེ་ཡང་དྲིན་
ཅན་བླ་མ་ཁྱོད་ཀྱི་དྲིན། །དེ་དུས་བླ་མ་དངོས་སུ་ཕེབས་པ་དང༌། །རྨི་ལམ་དུ་ཡང་རྒྱུན་ཏུ་
སྐྱོབ་ཅིང་སྲུང༌། །བསླབ་སྟོན་གནང་སོགས་རྨི་ལམ་བཟང་བོ་རྨིས། །དེ་ཡང་དྲིན་ཅན་བླ་མ་
ཁྱོད་ཀྱི་དྲིན། །མཁྱེན་བརྩེ་སྤྲུལ་སྐུ་ཕེབས་ཞེས་ཐོས་པའི་ནུབ། །རྨི་ལམ་ཆ་ནས་ཉིད་ཀྱི་ཞལ་
དཀྱིལ་མཇལ། །འོད་དཔག་མེད་ཀྱི་དབང་བསྐུར་གནང་བ་རྨིས། །དེ་ཡང་དྲིན་ཅན་བླ་མ་ཁྱོད་
ཀྱི་དྲིན། །ཡང་ཞིག་མཁའ་ནས་མཁྱེན་བརྩེཪ་མཇལ་ཤེས་ན། །ལྔ་བཅུར་འཚོ་ཞིང་སང་ཉིན་
ལྕེ་ཡི་སྟེང་། །ཡི་གེ་གནས་པའི་དབང་བསྐུར་གནང་ཞེས་རྨིས། །དེ་ཡང་དྲིན་ཅན་བླ་མ་ཁྱོད་
ཀྱི་དྲིན། །ཕྱི་ཉིན་མཁྱེན་བརྩེ་སྤྲུལ་སྐུ་དངོས་སུ་ཕེབས། །འཕགས་མགོན་ཐུགས་རྗེ་ཆེན་པོའི་
དབང་གནང་ཞིང་། །བརྩེ་བས་རྗེས་སུ་འཛིན་པའི་རྟེན་འབྲེལ་འགྲིགས། །དེ་ཡང་དྲིན་ཅན་
38

༄༅། །གྲུབ་དབང་པདྨ་རང་གྲོལ་གྱི་ལོ་རྒྱུས་དང་སྐུ་ཕྲེང་རིམ་བྱོན་གྱི་ལོ་རྒྱུས་
་རྒྱུས་མདོར་བསྡུས།
བླ་མ་ཁྱོད་ཀྱི་དྲིན། །བླ་མའི་ཐུགས་སྨོན་བཞིན་དུ་ལོ་གཅིག་ལ། །རྟ་མཆོག་རོལ་བའི་རྩ་བསྙེན་
ས་ཡ་གྲུབ། །བཅད་རྒྱར་བར་ཆད་མེད་པར་མཐའ་རུ་ཕྱིན། །དེ་ཡང་དྲིན་ཅན་བླ་མ་ཁྱོད་ཀྱི་
དྲིན། །དེང་ནས་བཟུང་སྟེ་ཚེ་རབས་ཐམས་ཅད་དུ། །མཚན་ལྡན་བླ་མ་མཆོག་གིས་རྗེས་བཟུང་
ནས། །ཟབ་རྒྱས་གདམས་པའི་སྙིང་བོ་ལོན་པ་དང༌། །སྐད་ཅིག་ཙམ་ཡང་འབྲལ་བར་མ་གྱུར་
ཅིག །རྗེ་བཙུན་བླ་མའི་ཞབས་པད་བསྐལ་བརྒྱར་བརྟན། །མཆེད་གྲོགས་རྣམས་ཀྱང་ཐུགས་
མཐུན་དམ་ཚིག་གཙང་། །ཕ་མས་གཙོ་བྱས་འབྲེལ་ཐོགས་རྫོགས་སངས་རྒྱས། །བདག་ཅག་ལྟོས་
བཅས་ཚེ་རིང་ནད་མེད་ཤོག །སྔོན་ཚེ་བྱིས་པ་ལོ་བརྒྱད་ནས་བཟུང་སྟེ། །ད་ལྟ་ལང་ཚོ་དར་
བབ་ཡན་ཆད་དུ། །དམ་པའི་ཆོས་སྒོར་ཞུགས་པ་ཁྱེད་ཀྱི་དྲིན། །དྲིན་ལན་སྒྲུབ་པའི་མཆོད་པ་
འབུལ་ལོ་བཞེས། །དེང་ནས་ཚེ་རབས་ཀུན་ཏུ་ཕ་ཁྱེད་ལས། །སྐྱབས་གནས་གཞན་དུ་ནམ་ཡང་
མི་འཚོལ་བས། །འདི་དང་ཕྱི་མ་བར་དོའི་གནས་སྐབས་སུ། །སྐྱོངས་པར་མཛོད་ཅིག་རྩ་བའི་བླ་
མ་རྗེ། །རྨི་ལམ་འདི་རྣམས་བདག་གི་རྫུན་ཡིན་ན། །བཀའ་སྲུང་སྐྱེས་བུ་དྲག་རྩལ་ནུས་མཐུའི་
དཔང༌། །འདི་བྲིས་དགེ་བས་རྒྱལ་བསྟན་དར་བ་དང༌། །བསྟན་འཛིན་སྐྱེས་བུའི་ཞབས་པད་
བརྟན་གྱུར་ཅིག །ཅེས་སོགས་དད་པའི་སྟོབས་ཀྱིས་རྨི་ལམ་རྟགས་མཚན་ཡ་མཚན་པ་མང་དུ་
བྱུང་བ་རྣམས་ཇི་ལྟ་བ་བཞིན་ཡི་གེར་བྲིས་ཏེ་རྩ་བའི་བླ་མ་གྲུབ་དབང་པདྨ་རང་གྲོལ་རིན་པོ་
ཆེར་ཕུལ་བས་ཐུགས་གཏིང་ནས་དགྱེས་པའི་གསུང་ཉམས་མང་དུ་གནང་།
ལེགས་བཤད་རིན་པོ་ཆེའི་གཏེར་ལས། རྒྱ་མཚོ་ཆུ་ཡིས་མི་ངོམས་ཤིང༌། །རྒྱལ་བོའི་
བང་མཛོད་ནོར་གྱིས་མིན། །འདོད་ཡོན་སྤྱད་པས་མི་ངོམས་ཏེ། །མཁས་པ་ཡོན་ཏན་གྱིས་
མི་ངོམས། །ཞེས་གསུངས་པ་དང་རྗེས་སུ་མཐུན་པར་ལྕགས་སྦྲུལ་སྤྱི་ལོ1821ལོར་
་ལོ1821ལོར་གྲུབ་དབང་
པདྨ་རང་གྲོལ་རིན་པོ་ཆེས་མདོ་མཁྱེན་བརྩེ་ཡེ་ཤེས་རོལ་བའི་རྡོ་རྗེའི་མདུན་ནས་ཀློང་སྙིང་
དང༌། སྨིན་གླིང་དྲག་དམར། བཀའ་བརྒྱད་ཆོག་སྒྲིགས་མ་བཅས་ཀྱི་དབང་ལུང་ཞུས་པ་
དང་། རྫོགས་ཆེན་ཀློང་ཆེན་སྙིང་ཐིག་གི་ཆོས་ཚན་ཇི་སྙེད་པར་གསན་བསམ་མཐར་ཕྱིན་པ་
མཛད་པས་བློ་གྲོས་དང་ཆོས་སྐད་ཕུན་སུམ་ཚོགས་པའི་སྙན་གྲགས་ཀྱི་བ་དན་མཐའ་གཅིག་ཏུ་
དཀར་བ་བསྒྲེངས་པས་བླ་མའི་ཐུགས་དགྱེས་དགྱེས་ངང་བསྔགས་བརྗོད་ཀྱི་ཕྲེང་བ་བར་མེད་དུ་
གཏོར། དེ་ནས་རིམ་གྱིས་གཡའ་མ་བཀྲ་ཤིས་འཁྱིལ་དུ་གདན་དྲངས་པའི་ཚེ། ཇི་སྐད་དུ། གང་
39

གྲུབ་དབང་པདྨ་རང་གྲོལ་གྱི་གསུང་རྩོམ་ཕྱོགས་བསྒྲིགས།
ཚེ་བདེ་ལྡན་ཞིང་གི་སྟོན་པ་མཆོག །ལྗོངས་འདིའི་བསོད་ནམས་ཞིང་དུ་སྤྱན་དྲངས་ཚེ། །ལྷ་
མིའི་མཆོད་བསུ་ཀུན་ཏུ་བཟང་བོའི་སྤྲིན། །ལྷ་ལམ་ཁྱོན་དུ་དཀྲིགས་པའི་ལྟད་མོ་བཤམས། །དེ་
ཚེ་མིག་སྟོང་ལྡན་པ་གཟིགས་མོའི་ཕྱིར། །དགུང་སྔོན་སྤྲིན་གྱི་ཡོལ་བ་རྣམས་བསལ་ཏེ། །ཉིན་
མོར་བྱེད་པའི་སྒྲོན་མེ་ལག་ཐོགས་ནས། །ས་ཐོག་འགྲིམས་པའི་ཆོ་འཕྲུལ་གཟིགས་སུ་ཤར། །ཞེས་
གསུངས་པ་དང་མཐུན་པར་གཡའ་མ་བཀྲ་ཤིས་འཁྱིལ་བའི་དགེ་འདུན་པས་དབུ་བྱས། རེབ་
གོང་སྟོད་སྨད་བར་གསུམ་གྱི་བུ་སློབ་གོས་དཀར་ལྕང་ལོའི་རྒྱན་ཕྲེང་རྣམ་པར་གཡོ་བའི་སྔགས་
འཆང་རིག་པ་འཛིན་པ་རྣམས་ཀྱིས་སྤྱན་དྲངས་ཏེ། གྲྭ་བུ་སློབ་ཡོངས་ལ་རྫོགས་པ་ཆེན་པོ་ཀློང་
ཆེན་སྙིང་ཐིག་གི་སྔོན་འགྲོའི་ཁྲིད་ཡིག་གི་ལྗགས་ཁྲིད་དང་ཆོ་ག་ཆོས་སྤྱོད་མང་པོའི་བཀླག་ལུང་
དེས་ན་རྣམ་འདྲེན་ཕྱག་ན་པདྨོ་ངུར་སྨྲིག་གར་གྱི་རྣམ་པར་རོལ་བ་མཁས་གྲུབ་བྱེ་བའི་
བསྩལ།
གཙུག་རྒྱན་བྱ་བཏང་ཚོགས་དྲུག་རང་གྲོལ་དང་། གསང་ཆེན་བསྟན་པའི་མངའ་བདག་གྲུབ་
དབང་པདྨ་རང་གྲོལ་གཉིས་དང་པོ་རྡོ་རྗེ་མཆེད་གྲོགས་ཀྱི་འབྲེལ་བ་དང༌། བར་དུ་བླ་སློབ་ཀྱི་
འབྲེལ་བ་ནས་ཆུ་དང་འོ་མ་བཞིན་དུ་དགོངས་ཀློང་གཅིག་ཏུ་འདྲེས་ཏེ་ཐ་མར་སྐུ་ཚེའི་འཕེན་པ་
མ་བཏང་གི་བར་དུ་ཞིང་འདིའི་བསྟན་པ་དང་འགྲོ་བའི་དོན་ལ་གཅིག་ཏུ་གཞོལ་བས་ཕན་བདེ་
དགེ་ལེགས་མཐའ་དག་སྐྱེ་འགྲོ་ཀུན་གྱི་དགའ་བའི་དཔྱིད་དུ་སྨིན།
རྗེ་ཞབས་དཀར་བས། དེ་ནས་སྐབས་ཤིག་བློ་ཁ་ལྷ་ཡིས་བསྐྱོད། །གྲོགས་བཟང་ཁྲིད་ནས་
དབུས་ལ་མཇལ་དུ་ཕེབས། །རྒྱལ་བ་ཡབ་སྲས་སོགས་ལ་འབྲེལ་བ་བཞག །ལྷ་ལྡན་བསམ་ཡས་
སོགས་ལ་མཆོད་པ་ཕུལ། །ང་དང་འཕྲད་ནས་སླར་ཡང་ཕྱིར་ལ་ཕེབས། །ཞེས་གསུངས་པ་ལྟར་
ཆུ་རྟ་སྤྱི་ལོ1822ལོ་ཙམ་ལ་སྐྱབས་རྗེ་གྲུབ་དབང་པདྨ་རང་གྲོལ་རིན་པོ་ཆེ་དམ་པའི་ཆོས་དོན་
དུ་གཉེར་བའི་བློ་ལྡོག་མེད་རྒྱ་མཚོའི་རླབས་ཕྲེང་བཞིན་དུ་གཡོ་བ་དང༌། བློ་ཁ་ལྷས་ཁྲིད་ནས་
གྲོགས་བཟང་པོ་དང་བཅས་ཏེ་དབུས་གཙང་དག་པའི་ཞིང་དུ་ཕེབས། དེ་དུས་ཉང་སྣང་མཛད་
རྡོ་རྗེས་མཛོ་གཅིག ཕྲུག་གཅིག ལྷ་དར་བཅས་ཕེབས་རྫོངས་སུ་ཕུལ།
གྲུབ་དབང་པདྨ་རང་གྲོལ་རིན་པོ་ཆེ་མཆོག་གིས་གོང་ས་སྐྱབས་མགོན་རྒྱལ་བ་རིན་པོ་
ཆེ་ལ་དངུལ་དང་གོས་དར་སོགས་ཀྱི་འབུལ་བ་ཕུལ་ནས་མཇལ། ཆོས་འབྲེ